גברת סנדרה סייבר אילן

גב' סנדרה סייבר אילן הגיעה ארצה לראשונה בסוף 1950, כמתנדבת מטעם הפדרציה הציונית בדרום אפריקה, כדי לעזור בטיפול בילדים שחלו בשיתוק ילדים. יחד איתה באו אנשי מקצוע נוספים, שרובם חזרו מהר מאד לדרום אפריקה. סנדרה היתה בין המעטים שנשארו ועשו את ביתם במדינת ישראל הצעירה.

בשנת 1951 נסעה סנדרה לאנגליה, כדי להכשיר עצמה להיות מורה. עם הקמת בית הספר לפיזיותרפיה באסף הרופא, השתלבה בצוות ההוראה.

סנדרה כמעט שלא דברה עברית אך השלימה את החסר בשפת גוף, בהומור ובאילתורים שונים. במשך שנתיים למדה מקצועות רבים, ובהמשך נהלה את ביה"ס לפיזיותרפיה בין השנים 1956-1961.

הוראה וניהול ביה"ס היוו שלב ראשון בקריירה של סנדרה שהשתלבה בהמשך בתחומים שונים ותרמה רבות לקידום המקצוע.

בשנת 1984 נפטרה פתאום בטרם עת. ספריית ביה"ס לפיזיותרפיה באסף הרופא נקראת על שמה.